बरेली। कांग्रेस से मेयर पद के प्रत्याशी रहे अमजद सलीम के मामले में सुनवाई सत्र अदालत में चार जुलाई को होगी। उनपर 17 जून को एक अखबार के कार्यक्रम में मेयर पद के प्रत्याशी आईएस तोमर और अखबार के फोटोग्राफर पर हमला करने और कैमरा लूटने का आरोप है। 18 जून को अमजद सलीम, उनके दोनों बेटों व एक अन्य व्यक्ति को गिरफ्तार करके अदालत में पेश किया था। सत्र अदालत ने उन्हें अंतरिम जमानत पर चार जुलाई तक के लिए रिहा कर दिया था।